
Parlamentul  României

Camera  Deputaţilor

Comisia pentru industrii si servicii





                 Bucureşti, 11.11.2013








                    Nr.4c-3/444/2013
AVIZ

asupra proiectului de Lege pentru aprobarea Ordonanţei Guvernului nr.14/2013 privind reglementarea unor măsuri fiscal-bugetare pentru suportarea de la bugetul de stat a sumelor aferente corecţiilor financiare aplicate pentru abaterile de la conformitatea cu legislaţia din domeniul achiziţiilor publice


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru buget, finanţe şi bănci cu proiectul de Lege pentru aprobarea Ordonanţei Guvernului nr.14/2013 privind reglementarea unor măsuri fiscal-bugetare pentru suportarea de la bugetul de stat a sumelor aferente corecţiilor financiare aplicate pentru abaterile de la conformitatea cu legislaţia din domeniul achiziţiilor publice, transmis cu adresa nr. P.L.x 403 din 28 octombrie 2013, înregistrată sub nr.4c-3/444 din 28 octombrie 2013.


Examinarea proiectului de lege a avut loc în şedinţa comisiei din data de 5 noiembrie 2013. 



În urma dezbaterilor, membrii comisiei au hotărât, cu majoritate de voturi, avizarea favorabilă a proiectului de Lege, cu un amendament admis prezentat în anexă, care să fie avut în vedere şi dezbătut de către comisia sesizată în fond .


În raport de obiectul şi conţinutul său, proiectul de Lege face parte din categoria legilor ordinare.



În conformitate cu prevederile art.75 din Constituţia României, republicată, Camera Deputaţilor este Cameră decizională.

PREŞEDINTE,
Iulian Iancu
Consilier parlamentar, 

SilviaVlăsceanu

AMENDAMENTE ADMISE
	Nr.

crt.
	Text OUG nr.14/2013
	Amendamente admise

	Motivaţia

	1
	2
	3

	1
	Art.2. – .............

(4)...b) numai în cazul contractelor de achiziţie publică, a căror procedură de atribuire a fost iniţiată în perioada 10 iunie 2011 - 1 octombrie 2011 de beneficiarii prevăzuţi la art.1, care a făcut obiectul verificării UCVAP/CVAP şi pentru care a fost înscrisă opinia ”fără observaţii” de către UCVAP/CVAP, în conformitate cu art.4 alin.(3) lit.b) din Ordonanţa de urgenţă a Guvernului nr.30/2006 privind funcţia de verificare a aspectelor procedurale aferente procesului de atribuire a contractelor de achiziţie publică, a contractelor de concesiune de lucrări publice şi a contractelor de concesiune de servicii, astfel cum a fost modificată prin Ordonanţa Guvernului nr. 52/2011;

	Art.2. –......

 (4)...b) numai în cazul contractelor de achiziţie publică, a căror procedură de atribuire a fost iniţiată în perioada 10 iunie 2011 - 1 octombrie 2011 de beneficiarii prevăzuţi la art.1, care a făcut obiectul verificării UCVAP/CVAP, în conformitate cu Ordonanţa de urgenţă a Guvernului nr.30/2006 privind funcţia de verificare a aspectelor procedurale aferente procesului de atribuire a contractelor de achiziţie publică, a contractelor de concesiune de lucrări publice şi a contractelor de concesiune de servicii, astfel cum a fost modificată prin Ordonanţa Guvernului nr. 52/2011;

	”Opinia” onor funcţionari publici nu poate constitui criteriu prin lege pentru acoperirea sau neacoperirea din fonduri publice a unor corecţii.Aceştia pot face observaţii fără fond sau irelevante pentru fondul cauzei, de aceea nu se  poate ca remarca ”fără observaţii” să constituie un criteriu.

